Bendrojo skyriaus 2016 metų veiklos ataskaita 

Kartu su pareigybių aprašymuose nurodytomis funkcijomis Bendrojo skyriaus darbuotojai 2016 m atliko šiuos svarbesnius darbus:


1. Parengė 2016 m. Kultūros paveldo centro (toliau – KPC) struktūros grafinio vaizdo projektus bei pareigybių sąrašą ir suderino su Kultūros paveldo departamentu prie Kultūros ministerijos (toliau – Departamentas).

2. Kartu su kitais padalinių vadovais parengė dokumentų projektus: dėl KPC darbuotojų, dalyvaujančių Nekilnojamojo kultūros paveldo apsaugos 2016-2020 metų programos 2016-2018 veiksmų plano tikslų įgyvendinime nustatytais terminais sąrašo, dėl KPC darbuotojų, rengiančių Nekilnojamojo kultūros paveldo vertinimo tarybų aktų ir kilnojamųjų kultūros vertybių apskaitos dokumentų projektus, dėl 2016 m. pirmo ir antro pusmečių darbo krūvių.


3. Suderinus su kitais specialistais parengė darbuotojų pokalbių mobiliaisiais telefonais bei fiksuoto ryšio telefonais limitų, KPC tarnybinių lengvųjų automobilių naudojimo, kuro normų, ridos nustatymo, Darbuotojų priedų už svarbių darbų (užduočių) vykdymą įsakymų projektus, komisijų bei darbo grupių įvairiems KPC veiklos klausimams spręsti (kontrolės efektyvumo vertinimo, Nekilnojamųjų kultūros vertybių dosjė duomenų skenavimo, KPC darbuotojų, rengiančių Nekilnojamojo kultūros paveldo vertinimo akto projekto priedus – apibrėžtų teritorijos ribų projektus ir kt.) sudarymo įsakymų projektus. Kartu su kitais padalinių vadovais parengė KPC turto perdavimo – priėmimo tvarkos aprašo projektą.

4. Parengė darbuotojų 2016 m. kasmetinių atostogų grafiką, rengė įsakymų projektus dėl grafiko keitimo. Parengė KPC Duomenų skyriaus nuostatų ir dalies darbuotojų pareigybių aprašymus, darbuotojų tarnybinių atlyginimų koeficientų perskaičiavimą, suderinus su Departamentu, atliko darbo sutarčių pakeitimus.

5. Parengė paraišką Lietuvos Respublikos kultūros ministerijai dėl lėšų poreikio įtraukimo į valstybės investicijų 2017 - 2019 m. programą, rengė raštus Valstybinei darbo inspekcijai dėl teisės aktų išaiškinimo, teikė informaciją fiziniams bei juridiniams asmenims. 

6. Parengė KPC 2016 m. supaprastintų viešųjų pirkimų numatomų pirkti prekių, paslaugų ir darbų planą. Organizavo 151 supaprastintą mažos vertės viešąjį pirkimą. Sudarė 31 ilgalaikę sutartį ir  paskelbė CVP IS. 

7. Suarchyvavo 2014 metų Specialiosios veiklos ir veiklos organizavimo bylas. Skenavo ir parengė įtraukimui į Kultūros vertybių registrą kiekvieną mėnesį po 75 nekilnojamųjų kultūros vertybių dosjė. 

 8. Atliko smulkius, skubius KPC inventoriaus, kompiuterinių tinklų, elektros instaliacijos, santechnikos remonto darbus. Atliko KPC dalies patalpų paprastojo remonto darbų įkainių ir lėšų poreikio skaičiavimus ir vykdė susirašinėjimą su Departamentu ir rangovais, koordinavo remonto darbus. Vykdė reikiamo inventoriaus ir medžiagų pirkimus, jų perdavimą darbuotojams bei nurašyto turto ir atsargų likvidavimą.

9. Atliko kompiuterių bei kitos orgtechnikos priežiūros darbus: dalies kompiuterių operacinės sistemos ir programų perinstaliavimas, naujų kompiuterių paruošimas vartotojams, naujų „laisvai naudojamų“ (free) programų instaliavimas, kompiuteriuose susikaupusių nereikalingų sistemos sukurtų duomenų valymas, naujų periferinių įrenginių instaliavimas ir paruošimas darbui, serverio duomenų sisteminimas, kaupimas, paruošimas vartotojams, serverio programų konfigūravimas, atnaujinimas. Atliko KPC tinklapio atnaujinimą.
  
10. Atliko priežiūrą ir nesudėtingą tarnybinių automobilių remontą, vežė KPC specialistus į  komandiruotes.

